**Δελτίο Τύπου**

**Ο Ο.Π.Ε.Μ.Ε.Δ στηρίζει ενεργά το 2ο Πανελλήνιο Φόρουμ Δικηγορικού Επαγγέλματος.**

Το 2ο Πανελλήνιο Φόρουμ Δικηγορικού Επαγγέλματος, διοργανώνει η Ένωση Ελλήνων Νομικών e-Θέμις, υπό την αιγίδα του Οργανισμού Προώθησης Εναλλακτικών Μεθόδων Επίλυσης Διαφορών (Ο.Π.Ε.Μ.Ε.Δ.), του Υπουργείου Δικαιοσύνης, Διαφάνειας και Ανθρωπίνων Δικαιωμάτων, του Δικηγορικού Συλλόγου Αθηνών, του Δικηγορικού Συλλόγου Πειραιά και του Συνδέσμου Δικηγορικών Εταιρειών Ελλάδος.

Το Φόρουμ θα πραγματοποιηθεί στις 16 και 17 Ιουνίου 2017, στο Ζάππειο Μέγαρο, όπου μεταξύ άλλων, το Σάββατο 17 Ιουνίου και ώρα 11:00 θα πραγματοποιηθεί και μία θεματική ενότητα για την «Διαμεσολάβηση και Δικηγορία», στην οποία θα προεδρεύσει ο **Νικόλας Κανελλόπουλος**,  Αντιπρόεδρος του Συνδέσμου Δικηγορικών Εταιρειών Ελλάδας – Γενικός Γραμματέας του Οργανισμού Προώθησης Εναλλακτικών Μεθόδων Επίλυσης Διαφορών (ΟΠΕΜΕΔ) και θα μιλήσουν οι κ.κ. **Λάμπρος Κοτσίρης**, Ομότιμος Καθηγητής Τμήματος Νομικής ΑΠΘ, Αντεπιστέλλον Μέλος της Ακαδημίας Αθηνών, **Μιχάλης Κ. Καλαντζόπουλος**, Δικηγόρος - διαμεσολαβητής, Πρόεδρος ΑΚΚΕΔ ΠΡΟΜΗΘΕΑΣ, σύμβουλος ΔΣΑ, **Σπυρίδων Αντωνέλος**, Δικηγόρος, Διαμεσολαβητής, Εταίρος RESOLVE, Διευθυντής του Κέντρου Διαμεσολάβησης του Β.Ε.Α., Συντονιστής και Εκπαιδευτής Α.Κ.Κ.Ε.Δ. Προμηθέας, Συγγραφέας, Instructor Πανεπιστημίου MEF της Κωνσταντινούπολης, **Αφροδίτη Α. Μπλέτα**, Δικηγόρος, Διαμεσολαβήτρια @ mediate.gr, Πρόεδρος Ελληνο-Κινεζικού Κέντρου Επιχειρηματικότητας, **Νανά Παπαδογεωργάκη**, Δικηγόρος LLM, Διαπιστευμένη Διαμεσολαβήτρια UK & ΥΔΔΑΔ, Εκπαιδεύτρια Διαμεσολαβητών ΑΚΚΕΔ ΠΡΟΜΗΘΕΑΣ (Αθήνα) & ADR CENTER (Italy), **Δημήτρης Μάντζος**, Εκτελεστικός Γραμματέας του ΟΠΕΜΕΔ,  Δικηγόρος, Διαμεσολαβητής, **Ευγενία Παπαδοπούλου,** Δικηγόρος, Ειδική Επιστήμονας, Συνήγορος του Πολίτη.

Το Φόρουμ απευθύνεται στους δικηγόρους όλης της χώρας, καθώς και σε όλους τους ανθρώπους του νομικού κόσμου και τους επαγγελματίες που συνδέονται με αυτόν και χωρίζεται στις εξής θεματικές ενότητες:

* «Πέντε προτάσεις για τη βελτίωση των συνθηκών της Δικηγορίας & της Δικαιοσύνης – Σύγχρονες τάσεις & Προβληματισμοί»
* «Συμβολή για την Αποτελεσματικότητα της Δικαιοσύνης»
* Διαμεσολάβηση & Δικηγορία»
* «Φορολογικό και Ασφαλιστικό Σύστημα & Δικηγόρος»
* «Επιστημονική διαχείριση της σκηνής του εγκλήματος ΙΙ – Ευρήματα vs Μαρτυρίες»
* «Ημερίδα Kαριέρας για Nέους Νομικούς»
* «LegalTech»
* «Σημαντικά ζητήματα κατά την άσκηση της δικηγορίας – workshops & sessions»
* «Παρουσίαση μεταπτυχιακών προγραμμάτων»
* «Εξωδικαστικός Μηχανισμός Ρύθμισης Οφειλών Επιχειρήσεων»